section_heading: Povratak
paragraph_text: Novi menadžer Beatlesa, Allen Klein, pozvao je Spectora u Englesku, da producira njihov novi album - Let It Be, album je doživio neviđeni uspjeh, i značio je potpuni kreativni povratak Spectora. Ta suradnja osobito se dopala Lennonu i Georgu Harisonu, koji su mu povjerili produkcije svojih samostalnih albuma; All Things Must Pass(Harrison), i Plastic Ono Band (Lennon). 1971. je imenovan direktorom u Beatlsovskoj diskografskoj tvrtci Apple Records. S Lennonom je napravio Power to the People, pa nakon toga vrlo uspješni album Imagine. Za Georga Harrisona, Spector je ko-producirao album - Bangla-Desh. Nakon toga snimio je trostruki album The Concert For Bangla Desh. Ovaj naslov proglašen je Albumom godine 1972. i dobio je nagradu Grammy. Kako je album sniman u živo, za vrijeme koncerta, Spector je kod snimanja upotrijebio čak 44 mikrofona, da dobije svoj poznati efekt - Zvučnog zida.